open-index/open-wikipedia-markdown huggingface dataset:
God & Guns

**God & Guns** είναι ο τίτλος του 13ου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 29 Σεπτεμβρίου του 2009 μέσω της δισκογραφικής εταιρείας "Roadrunner".

Αυτός ήταν ο τελευταίος δίσκος του συγκροτήματος στον οποίο έπαιξε ο κιμπορντίστας Μπίλι Πάουελ, ο οποίος πέθανε από καρδιακή ανακοπή στις 28 Ιανουαρίου 2009, με το συγκρότημα να του αφιερώνει το κομμάτι "*Gifted Hands*". Γκεστ συμμετοχή πραγματοποίησαν οι Rob Zombie και Τζον Λάουερι, ενώ αυτό ήταν το πρώτο άλμπουμ των Lynyrd Skynyrd με τους Μαρκ Ματέικα και Πίτερ Κιζ στη σύνθεση τους.

Γνώρισε μεγαλύτερη επιτυχία από τα προηγούμενα άλμπουμ του συγκροτήματος, σκαρφαλώνοντας στο Top-20 του αμερικάνικου καταλόγου επιτυχιών, ενώ μπήκε στο Top-40 στη Φινλανδία, το Ηνωμένο Βασίλειο, τη Γερμανία, τη Σουηδία και την Ελβετία.

## Τραγούδια
#"Still Unbroken" (Rickey Medlocke, Gary Rossington, Hughie Thomasson, Johnny Van Zant) - 5:06
#"Simple Life" (Medlocke, Rossington, Jeffrey Steele, J. Van Zant) - 3:17
#"Little Thing Called You" (John Lowery, Medlocke, Rossington, J. Van Zant) - 3:58
#"Southern Ways" (Lowery, Bob Marlette, Medlocke) - 3:48
#"Skynyrd Nation" (Lowery, Marlette, Medlocke, J. Van Zant) - 3:52
#"Unwrite that Song" (Medlocke, Tony Mullins, Rossington, Steele, J. Van Zant) - 3:50
#"Floyd" (Lowery, Medlocke, Rossington, J. Van Zant) - 4:03
#"That Ain't My America" (Medlocke, Rossington, J. Van Zant, Brad Warren, Brett Warren) - 3:44
#"Comin' Back For More" (Blair Daly, Medlocke, Rossington, J. Van Zant) - 3:28
#"God & Guns" (Mark Stephen Jones, Travis Meadows, Bud Tower) - 5:44
#"Storm" (Lowery, Marlette, Medlocke, Rossington, J. Van Zant) - 3:15
#"Gifted Hands" (Lowery, Marlette, Medlocke, Rossington, J. Van Zant) - 5:22

## Θέσεις τσαρτ
***God & Guns*** *(άλμπουμ)*

***Επίσημη κυκλοφορία: [[29 Σεπτεμβρίου]] [[2009]]***

## Τα μέλη του συγκροτήματος
Το **God & Guns** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Ρίκι Μέντλοκ** - *[[κιθάρα]], [[Φωνητική|φωνητικά]]*
* **Μαρκ Ματέικα** - *[[κιθάρα]], [[Φωνητική|φωνητικά]]*
* **[[Μπίλι Πάουελ]]** - *[[πλήκτρα]]*
* **Πίτερ Κιζ** - *[[πλήκτρα]]*
* **Ίαν Έβανς** - *[[μπάσο]]*
* **Ρόμπερτ Κιρνς** - *[[μπάσο]], [[Φωνητική|φωνητικά]]*
* **Μάικλ Καρτελόουν** - *[[τύμπανα]]*

;*Γκεστ συμμετοχές*
* **Ντέιλ Κραντζ-Ρόζιγκτον** - *[[Φωνητική|φωνητικά]]*
* **Κάρολ Τσέις** - *[[Φωνητική|φωνητικά]]*
* **[[Rob Zombie]]** - *[[Φωνητική|φωνητικά]] στο "Floyd"*
* **Τζον Λάουερι** - *[[κιθάρα]]*

## Παραπομπές


## Πηγές
* God & Guns - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - God & Guns (album review) | Sputnikmusic
* Lynyrd Skynyrd – God & Guns - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 2009
Κατηγορία:Άλμπουμ από την Roadrunner Records
Ένωση Ποδοσφαιρικών Σωματείων Θράκης

Η **Ένωση Ποδοσφαιρικών Σωματείων Θράκης** (**Ε.Π.Σ.Θ.**) είναι το όργανο διοίκησης του ποδοσφαίρου στον Νομό Ροδόπης. Ιδρύθηκε το 1928, εδρεύει στην Κομοτηνή και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον Νομό Ροδόπης σε εθνικό επίπεδο.

## Ιστορία
Η ιστορία της Ε.Π.Σ. Θράκης ξεκινά στη Θεσσαλονίκη το 1928, έπειτα από την αποχώρηση των σωματείων της Θράκης από την Ένωση Ποδοσφαιρικών Σωματείων Μακεδονίας – Θράκης, ενώ αργότερα, το 1930, τα σωματεία των περιοχών της Ανατολικής Μακεδονίας αποσχίσθηκαν από την Ένωση Ποδοσφαιρικών Σωματείων Μακεδονίας, ιδρύοντας στην Καβάλα την Ένωση Ποδοσφαιρικών Σωματείων Ανατολικής Μακεδονίας.

Η Ένωση Ποδοσφαιρικών Σωματείων Θράκης αναγνωρίστηκε επίσημα στην Ξάνθη το 1947. Ως έδρα της Ε.Π.Σ. Θράκης ορίστηκε η Κομοτηνή. Στην πορεία, τα σωματεία του Νομού Έβρου αποσχίσθηκαν από την Ε.Π.Σ. Θράκης, δημιουργώντας την Ένωση Ποδοσφαιρικών Σωματείων Έβρου το 1969 και εννέα χρόνια αργότερα, το 1978 έρχεται η σειρά των σωματείων του Νομού Ξάνθης να αποσχισθούν από την Ε.Π.Σ. Θράκης, δημιουργώντας την Ένωση Ποδοσφαιρικών Σωματείων Ξάνθης.

## Πρωταθλήματα

Η δομή των πρωταθλημάτων της Ε.Π.Σ. Θράκης είναι η εξής:
* Α΄ Κατηγορία
* Β΄ Κατηγορία

### Πρωταθλητές

### Παίκτης της χρονιάς (Α΄ Κατηγορία)

### Οι πρώτοι σκόρερ

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Θράκης.

### Κυπελλούχοι

### Τελικοί

### MVP τελικών

## Ρεκόρ και στατιστικά
### Ποδοσφαιριστές
* O Χρήστος Βάσκος έχει αναδειχθεί 3 φορές πρώτος σκόρερ σε πρωταθλήματα της A΄ Κατηγορίας (2016, 2019, 2022).

### Διαιτητές
* O Στέφανος Κουμπαράκης είναι ο διαιτητής που έχει σφυρίξει σε 5 τελικούς Κυπέλλου.

### Σύλλογοι
* H Ελπίδα Σαπών είναι ο σύλλογος με τα περισσότερα πρωταθλήματα, 7 συνολικά. Ακολουθεί ο Πανθρακικός με 6.
* Οι ομάδες με τα περισσότερα Κύπελλα είναι ο Πανθρακικός (11).
* Οι ομάδες που έχουν κάνει το νταμπλ (Α' και Κύπελλο) είναι: Πανθρακικός (1989), Δόξα Προσκυνητών (2015).
* Οι ομάδες με συνεχόμενους τίτλους Α΄ Κατηγορίας είναι οι εξής: Ποσειδών Κομοτηνής (1974, 1975, 1976), Ορέστης Ορεστιάδας (1967, 1968, 1969).
* Οι ομάδες με συνεχόμενους τίτλους Κυπέλλου είναι οι εξής: Πανθρακικός 5 (1988, 1989, 1990, 1991, 1992), Ελπίδα Σαπών 4 (2009, 2010, 2011, 2012).

## Μικτές Ομάδες
### Τίτλοι – Διακρίσεις
* Κύπελλο Περιφερειών ποδοσφαίρου ανδρών: 
** Φιναλίστ (**1 φορά**): 2014
* Πανελλήνιο Πρωτάθλημα Μικτών Παίδων (**1 Τίτλος**): 2009

## Το δυναμικό της Ε.Π.Σ. Θράκης

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Ροδόπη
Climax Studios

Η **Climax Studios** είναι ανεξάρτητη βρετανική ομάδα ανάπτυξης βιντεοπαιχνιδιών με βάση της το Πόρτσμουθ. Ιδρύθηκε το 1988 από τον Karl Jeffery και αποτελείται από 120 εργαζόμενους. Είναι γνωστή για διάφορες επανεκδόσεις, αρκετά παιχνίδια της σειράς *[[Silent Hill]]* και ένα MMORPG βασισμένο στο *[[Warhammer]]*.

## Δημοφιλή παιχνίδια της ομάδας

**[[Warcraft II: The Dark Saga]]*
***
**[[MotoGP 2]]*
**[[Serious Sam: Next Encounter]]*
**[[Sudeki]]*
**[[ATV Offroad Fury 3]]*
**[[MotoGP 3: Ultimate Racing Technology]]*
**[[ATV Offroad Fury 4]]*
**[[Silent Hill: Origins]]*
**[[Silent Hill: Shattered Memories]]*
**[[Rocket Knight]]*
**[[Bloodforge]]*
**[[Smart As]]*
**[[Assassin's Creed Chronicles]]*

## Βραβεία
*2009: IGN Best Wii game of E3 (*[[Silent Hill: Shattered Memories]]*)
*2009: IGN Best Wii graphics technology of E3 (*Silent Hill: Shattered Memories*)
*2009: IGN Best Wii adventure game of E3 (*Silent Hill: Shattered Memories*)

## Παραπομπές


## Εξωτερικοί σύνδεσμοι

*

Κατηγορία:Silent Hill
Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών του Ηνωμένου Βασιλείου
Sniper Studios

Η **Sniper Studios** είναι μία ανεξάρτητη αμερικάνικη εταιρία ανάπτυξης βιντεοπαιχνιδιών που αποτελείται από βετεράνους developers εταιριών, όπως οι Activision, EA, Sega και 3DO. Δημιουργήθηκε το 2016 στο Ρέντγουντ Σίτι της Καλιφόρνια το 2005. Το πιο πρόσφατο παιχνίδι που ανέπτυξε είναι το Crazy Taxi: Fare Wars για το PSP, το οποίο εκδόθηκε από τη Sega. Η τελευταία επέλεξε τη Sniper Studios να αναπτύξει το παιχνίδι, καθώς οι υπάλληλοί της εργάστηκαν σε σημαντικούς τίτλους, όπως τα NASCAR και Simpsons.
Από τις 20 Δεκεμβρίου του 2006, η εταιρία είναι αδειοδοτημένος developer του Xbox 360.

Τον Ιανουάριο του 2012, η επίσημη ιστοσελίδα της εταιρίας αναφέρει ότι βρίσκεται υπό κατασκευή, ωστόσο το στούντιο δεν έχει βγάλει κάποιο παιχνίδι από το 2007 και για χρόνια δεν υπάρχει κάλυψη από τα μέσα. Πλέον, το όνομα της ιστοσελίδας έχει βγει προς πώληση. Το τρέχον εγχείρημά της είναι άγνωστο.

## Παιχνίδια της εταιρείας
* Crazy Taxi: Fare Wars

## Εξωτερικοί σύνδεσμοι
* Company homepage
* Company Profile @ IGN

## Παραπομπές


Κατηγορία:Crazy Taxi
Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών των Ηνωμένων Πολιτειών
Crazy Taxi: Fare Wars

To ***Crazy Taxi: Fare Wars*** (γνωστό στην Ιαπωνία και ως *Crazy Taxi: Double Punch*) είναι βιντεοπαιχνίδι οδήγησης για το PSP, port των ''Crazy Taxi'' και *[[Crazy Taxi 2]]*. Αναπτύχθηκε από την εταιρεία Sniper Studios και διανεμήθηκε από τη Sega στη Βόρεια Αμερική στις 7 Αυγούστου του 2007, στην Αυστραλία στις 27 Αυγούστου του 2007, στην Ευρώπη στις 28 Σεπτεμβρίου του ίδιου έτους και στην Ιαπωνία στις 14 Αυγούστου του επόμενου έτους. Το παιχνίδι περιλαμβάνει και τη λειτουργία πολλαπλών παικτών, η οποία δεν υπάρχει στους προκατόχους του, όπου οι παίκτες ανταγωνίζονται για πελάτες και χρήματα.

## Τρόπος παιχνιδιού
Το *Crazy Taxi: Fare Wars* συνδυάζει τα ''Crazy Taxi'' και *[[Crazy Taxi 2]]* και προσθέτει νέα στοιχεία που επιτρέπουν στον παίκτη να αλληλεπιδρά με τους αντιπάλους του. Υπάρχει η ικανότητα ασύρματης σύνδεσης με άλλα κοντινά συστήματα PSP μέσω του Ad Hoc ή του game sharing. Το παιχνίδι δίνει τη δυνατότητα καταγραφής παιχνιδιού. Επίσης, προσφέρει την ικανότητα αναπαραγωγής κομματιών .mp3 που είναι περασμένα στην κάρτα μνήμης του PSP, στο παιχνίδι. Σχεδόν όλα τα ηχητικά εφέ του παιχνιδιού ηχογραφήθηκαν ξανά και είναι εντελώς διαφορετικά από προηγούμενες εκδοχές του *Crazy Taxi*.

## Διαφορές
Το soundtrack του γνήσιου παιχνιδιού περιείχε τραγούδια των μουσικών συγκροτημάτων Bad Religion και The Offspring, τα οποία αφαιρέθηκαν, όπως και τα ονόματα franchises αληθινών καταστημάτων, λόγω προβλημάτων αδειών, όμως κάποια χαρακτηριστικά των αλυσίδων σχετικά με τον σχεδιασμό παρέμειναν ως είχαν. Για παράδειγμα, η Pizza Parlor χρησιμοποιεί την χαρακτηριστική κόκκινη οροφή των Pizza Hut. Ωστόσο, το παιχνίδι επιτρέπει τα προσαρμοσμένα soundtracks σε μορφή .mp3 από την κάρτα μνήμης της συσκευής. Προστέθηκε η δυνατότητα πολλαπλών παικτών μέσω Ad Hoc και game sharing με μόνο ένα αντίγραφο του παιχνιδιού, η καταγραφή περίπου 80 δευτερολέπτων παιχνιδιού και η μεταφορά του αρχείου σε υπολογιστή.

## Υποδοχή
Μετά την κυκλοφορία του, το παιχνίδι έλαβε μέτρια προς ανάμεικτη κριτική. Το GameRankings το βαθμολόγησε με 65.34%, ενώ το Metacritic με 64 στα 100.

## Παραπομπές


Κατηγορία:Crazy Taxi
Κατηγορία:Βιντεοπαιχνίδια του 2007
Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια ανοικτού κόσμου
Κατηγορία:Αποκλειστικότητες του PlayStation Portable
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Ένωση Ποδοσφαιρικών Σωματείων Χαλκιδικής

Η **Ένωση Ποδοσφαιρικών Σωματείων Χαλκιδικής** (**Ε.Π.Σ.Χ.**) είναι το όργανο διοίκησης του ποδοσφαίρου στον Νομό Χαλκιδικής. Ιδρύθηκε το 1968, εδρεύει στον Πολύγυρο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον Νομό Χαλκιδικής σε εθνικό επίπεδο.

## Ιστορία
Η Ένωση Ποδοσφαιρικών Σωματείων Χαλκιδικής συστάθηκε το 1968. Τα προηγούμενα χρόνια κάποια πρωταθλήματα (π.χ. 1963 και 1964) διεξήχθησαν από την Ε.Π.Σ. Μακεδονίας.

## Πρωταθλήματα

Η δομή των πρωταθλημάτων της Ε.Π.Σ. Χαλκιδικής είναι η εξής:
* Α1 Κατηγορία
* Α΄ Κατηγορία
* Β΄ Κατηγορία
** Βόρειος Όμιλος
** Νότιος Όμιλος

### Πρωταθλητές

### Σύνολα τίτλων

Πηγή: 

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Χαλκιδικής.

### Κυπελλούχοι

### Τελικοί

  

## Ρεκόρ και στατιστικά
### Ποδοσφαιριστές
* Ο Αβραάμ Παπαδόπουλος είναι ο νεότερος που έχει αναδειχθεί πρώτος σκόρερ στην B' κατηγορία, με το Διγενή Λακκώματος με 29 γκολ σε ηλικία 16 ετών (2000-01).

### Προπονητές

### Σύλλογοι
* O σύλλογος με συνεχόμενους τίτλους στην Α' Κατηγορία: Π.Ο. Μουδανιών (1969-70, 1970-71, 1971-72 & 1975-76, 1976-77).
* O μοναδικός σύλλογος με παρουσία στον Τελικό Κυπέλλου Ερασιτεχνών Ελλάδος (2008): Α.Σ. Νίκη Πολυγύρου
* O σύλλογος με τέσσερις συνεχόμενους τίτλους στο Κύπελλο Χαλκιδικής (2006, 2007, 2008, 2009): Α.Σ. Νίκη Πολυγύρου
* O σύλλογος με συνεχόμενη παρουσία σε Εθνική Κατηγορία (2005 εως και 2011): Α.Σ. Νίκη Πολυγύρου
* O Π.Ο. Τρίγλιας ήταν ο σύλλογος με τα περισσότερα Kύπελλα, 9 συνολικά (1981–1982, 1984–1985, 1986–1987, 1987–1988, 1988–1989, 1991–1992, 2003–2004, 2016–2017, 2018–2019) αλλά πλέον δεν υφίσταται.
* Ακολουθεί ο Α.Σ. Νίκη Πολυγύρου με 7(1972-73, 1975-76, 1982-83, 2005-06, 2006-07, 2007-08, 2008-09).
* O Π.Ο. Τρίγλιας ήταν ο σύλλογος με τις περισσότερες παρουσίες σε τελικό του Κυπέλλου (13) αλλά πλέον δεν υφίσταται.
* O Π.Ο. Μουδανιών είναι ο σύλλογος με τα περισσότερα πρωταθλήματα, 16  (1954, 1967-68,1969-70, 1970-71, 1971-72, 1975-76, 1976-77, 1978-79, 1981-82, 1984-85, 1986-87, 1993-94,2007-08, 2012-13, 2014-15,2023-24).
* Ακολουθεί ο Α.Σ. Νίκη Πολυγύρου με 9 (1962-63, 1963-64, 1968-69, 1972-73, 1974-75, 1979-80, 1983-84, 2004-05, 2024-25).

## Το δυναμικό της Ε.Π.Σ. Χαλκιδικής

## Σημειώσεις


## Παραπομπές


## Πηγές
* Πρωταθλητές Ε.Π.Σ. Χαλκιδικής, Ελληνικό Ερασιτεχνικό Ποδόσφαιρο
* Κύπελλο Ε.Π.Σ. Χαλκιδικής – Ιστορία 1975–2016

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Χαλκιδική
Ένωση Επαγγελματικού Ποδοσφαίρου Α2 Εθνικής Κατηγορίας

Η **Ένωση Επαγγελματικού Ποδοσφαίρου Α2 Εθνικής Κατηγορίας** αποτελεί Νομικό Πρόσωπο Ιδιωτικού Δικαίου (Ν.Π.Ι.Δ.) με έδρα την Αθήνα. Διοργανώνει το δεύτερο τη τάξει πρωτάθλημα ποδοσφαίρου ανδρών της Α2 Εθνικής Κατηγορίας (Super League 2) και την Α2 Εθνική Κατηγορία Νέων (Super League 2 Νέων) στην Ελλάδα.

## Ιστορία
### Ε.Ε.Π. Β΄ και Γ΄ Εθνικής Κατηγορίας (2006–2013)
Το 2006 η Ένωση Ποδοσφαιρικών Ανωνύμων Εταιρειών (Ε.Π.Α.Ε.) μετονομάστηκε σε «**Ένωση Επαγγελματικού Ποδοσφαίρου Β΄ και Γ΄ Εθνικής Κατηγορίας**», και ανέλαβε τη διεξαγωγή των πρωταθλημάτων της Β΄ Εθνικής Κατηγορίας και της Γ΄ Εθνικής Κατηγορίας.

Από το 2010, η Β΄ Εθνική Κατηγορία χρησιμοποιούσε τη διακριτική ονομασία «**Football League**» και η Γ΄ Εθνική Κατηγορία χρησιμοποιούσε τη διακριτική ονομασία «**Football League 2**».

### Ε.Ε.Π. Β΄ Εθνικής Κατηγορίας (2013–2019)
Από το 2013 και κατά την περίοδο αναδιάρθρωσης των ελληνικών πρωταθλημάτων ποδοσφαίρου, ήταν υπεύθυνη για τη διοργάνωση μόνο του επαγγελματικού πρωταθλήματος της Β΄ Εθνικής Κατηγορίας (Football League). Αν και τυπικά δεν είχε αλλάξει επωνυμία, από το 2013 έως το 2019 αναφέρονταν ως «**Ένωση Επαγγελματικού Ποδοσφαίρου Β΄ Εθνικής Κατηγορίας**».

### Ε.Ε.Π. Α2 και Β΄ Εθνικής Κατηγορίας (2019–2021)
Με την αναδιάρθρωση του 2019 και τη δημιουργία της Α2 Εθνικής Κατηγορίας (**Super League 2**) μετονομάστηκε σε «**Ένωση Επαγγελματικού Ποδοσφαίρου Α2 και Β΄ Εθνικής Κατηγορίας**» και ανέλαβε τη διοργάνωση τόσο της Β΄ Εθνικής όσο και της νέας Α2 Εθνικής Κατηγορίας.

### Ε.Ε.Π. Α2 Εθνικής Κατηγορίας (2021–Σήμερα)
140px|μικρογραφία|Το λογότυπο της Betsson Super League 2 (2021–2023)
Με την αναδιάρθρωση του 2021 και την κατάργηση της Β΄ Εθνικής Κατηγορίας (Football League), ονομάζεται πλέον ως «**Ένωση Επαγγελματικού Ποδοσφαίρου Α2 Εθνικής Κατηγορίας**».

## Αρμοδιότητες
Ως τακτικό μέλος της Ελληνικής Ποδοσφαιρικής Ομοσπονδίας (Ε.Π.Ο.) μετέχει στο Διοικητικό Συμβούλιο της Ε.Π.Ο. με αντιπροσώπους της.

### Οργανωτική δομή
Η λειτουργία της Ε.Ε.Π. Α2 Εθνικής Κατηγορίας βασίζεται στη Γενική Συνέλευση, το Διοικητικό Συμβούλιο, και τα Δικαιοδοτικά Πειθαρχικά όργανα.

##### Γενική Συνέλευση
Τη Γενική Συνέλευση απαρτίζουν όλα τα μέλη της Ε.Ε.Π. Α2 Εθνικής Κατηγορίας.

##### Διοικητικό Συμβούλιο
Η τρέχουσα σύνθεση του Διοικητικού Συμβουλίου της Ε.Ε.Π. Α2 Εθνικής Κατηγορίας είναι η εξής:

##### Επιτροπές
* Πρωτοβάθμια Πειθαρχική Επιτροπή

## Παραπομπές


## Δείτε επίσης
* Σύστημα ποδοσφαιρικών πρωταθλημάτων Ελλάδας
* Α2 Εθνική ποδοσφαίρου ανδρών
* Πρωτάθλημα Σούπερ Λιγκ 2 Νέων

## Εξωτερικοί σύνδεσμοι
* 
* 

Κατηγορία:Ποδοσφαιρικές Ομοσπονδίες Ελλάδας
Γαϊδουράγκαθο (αποσαφήνιση)

Η ονομασία **γαϊδουράγκαθο** χρησιμοποιείται σε πολλές περιοχές της Ελλάδας και της Κύπρου για να προσδιορίσει φυτά των οποίων τα άνθη έχουν αγκάθια:
## Φυτά της οικογένειας των Σύνθετων
* Το Ονόπορδον το ακάνθιον (*Onopordum acanthium*)
* To Αγιάγκαθο
## Φυτά της οικογένειας των Σελινοειδών
* Μπλε γαϊδουράγκαθο
Ευγένης Χαραλαμπίδης

Ο **Ευγένης Χαραλαμπίδης** (Τραπεζούντα, Πόντος Οθωμανική Αυτοκρατορία, 1907 - Κέρκυρα, 22 Ιουλίου 1948) ήταν Έλληνας αντιστασιακός, μέλος της ΟΚΝΕ και του ΚΚΕ και διορισμένος δήμαρχος Περιστερίου από το ΕΑΜ.

## Βιογραφία
### Νεανικά χρόνια
Ο Ευγένης Χαραλαμπίδης έφτασε με την οικογένειά του από τον τόπο καταγωγής του, τον Πόντο, στην Ελλάδα σε ηλικία 18 ετών και εγκαταστάθηκε με την οικογένειά του στο Περιστέρι Αττικής. Εντάχθηκε από πολύ νωρίς στις τάξεις του ΚΚΕ, ενώ κατά τη διάρκεια της Κατοχής προσχώρησε στο ΕΑΜ και ανέπτυξε έντονη αντιστασιακή δράση. Ασχολήθηκε με τη σύνταξη αντιστασιακού Τύπου (εφημερίδα «Ξύπνημα»), ενώ μετέφρασε ρωσική ποίηση και λογοτεχνία για τον «Ριζοσπάστη» και για τα «Ελληνικά Γράμματα».

### Λαϊκός Δήμαρχος Περιστερίου
Στις 12 Οκτωβρίου 1944, εξελέγη «δια βοής» δήμαρχος Περιστερίου, ύστερα από πάνδημη συνέλευση των κατοίκων της πόλης στην κεντρική πλατεία της περιοχής. Μετά τα Δεκεμβριανά επαύθη και κατηγορήθηκε σαν ηθικός αυτουργός για τη δολοφονία του κατοχικού διοικητή του αστυνομικού τμήματος Περιστερίου Γερόσταθου (ο οποίος λιντσαρίστηκε από διαδηλωτές το βράδυ της 4ης Δεκεμβρίου 1944), μαζί με ακόμη 31 μέλη του ΕΑΜ Περιστερίου και δικάστηκε από το Κακουργιοδικείο. Στην απολογία του υποστήριξε ότι ο πραγματικός λόγος που δικαζόταν ήταν επειδή πήρε μέρος στην Εθνική Αντίσταση και διότι ο λαός του Περιστερίου τον είχε αναδείξει λαϊκό δήμαρχο.

Καταδικάστηκε σε θάνατο και μεταφέρθηκε κατά σειρά στις φυλακές Καπνεργοστασίου, Μουσείου, Αβέρωφ, Αίγινας και, εν τέλει, Κέρκυρας («Λαζαρέτο») όπου και εκτελέστηκε στις 22 Ιουλίου 1948, αφού πρώτα αρνήθηκε την πρόταση του δικηγόρου του να υπογράψει «δήλωση μετανοίας», προκειμένου να σώσει τη ζωή του. Την ημέρα της εκτέλεσης του Χαραλαμπίδη, οι υπόλοιποι 320 θανατοποινίτες της Κέρκυρας κήρυξαν 8μερη απεργία πείνας για να τιμήσουν τη μνήμη του και να προβάλλουν στον ελληνικό και διεθνή Τύπο τις συνθήκες κράτησής τους.

Η αρθρογραφία και η αλληλογραφία του, όπως και ρεπορτάζ εφημερίδων από τη δίκη του διασώθηκαν και εκτέθηκαν σε πολιτική-πολιτιστική εκδήλωση που έλαβε χώρα το Σάββατο 28 Νοεμβρίου του 2015 στο «Θέατρο Πολιτών» του Περιστερίου.

## Παραπομπές


## Πηγές
* 

Κατηγορία:Έλληνες κομμουνιστές
Κατηγορία:Δήμαρχοι Περιστερίου Αττικής
Κατηγορία:Μέλη του ΕΑΜ
Κατηγορία:Εκτελεσθέντες
Ακτουάριος

Ο **Ακτουάριος** (*[[ελληνικά]] : ἀκτουάριος, [[λατινικά]] : actarius*) ήταν τίτλος που απονεμόταν σε αξιωματούχους στην Ρωμαϊκή κι έπειτα στην Βυζαντινή Αυτοκρατορία, είτε σαν τιμητικός είτε με αρμοδιότητες. Ο τίτλος σήμερα απονέμεται τιμητικά από το Οικουμενικό Πατριαρχείο Κωνσταντινουπόλεως.

Στην Ρωμαϊκή Αυτοκρατορία ο ακτουάριος ήταν δημόσιος υπάλληλος, επιφορτισμένος με την κατανομή των μισθών και των διατάξεων που αφορούσαν τον ρωμαϊκό στρατό. Το αξίωμα εμφανίστηκε στα τέλη της αυτοκρατορίας και μαρτυρείται τουλάχιστον μέχρι τον 6ο αιώνα στην πρώιμη Βυζαντινή αυτοκρατορία, αλλά εμφανίζεται μόνο σε νομικά κείμενα.

Στην Βυζαντινή αυτοκρατορία ο τίτλος εμφανίζεται πάλι στο Τακτικόν Ουσπένσκι, περίπου το 842 και αργότερα στο Κλητορολόγιον το 899, αλλά ο ρόλος του κατόχου του αξιώματος είναι ασαφής. Τον 10ο αιώνα στους τίτλους και αξιώματα του αυτοκράτορα Κωνσταντίνου Ζ' Πορφυρογέννητου, ο Ακτουάριος αναφέρεται ως τιμιτικός τίτλος, βραβείο, στους νικητές ηνίοχους του Ιπποδρόμου, αλλά τον 12ο αιώνα (ή ίσως και τον 11ο αιώνα) ο απονεμόταν σε διακεκριμένους γιατρούς, ενδεχομένως, εκείνων που συνδέονται με την αυτοκρατορική αυλή, γνωστότερος από αυτούς ήταν ο Ιωάννης Ακτουάριος.

Μετά την πτώση της Βυζαντινής αυτοκρατορίας το αξίωμα χρησιμοποιείται ως τιμητικός τίτλος, οφίκιο, από το Οικουμενικό πατριαρχείο της Κωνσταντινούπολης αλλά και το Πατριαρχείο Αλεξανδρείας.

## Παραπομπές


## Πηγές

*

Κατηγορία:Χριστιανικοί θρησκευτικοί τίτλοι και βαθμοί
Κατηγορία:Αρχαίοι Ρωμαϊκοί τίτλοι
Κατηγορία:Βυζαντινοί τιμητικοί τίτλοι
Κατηγορία:Αθλητισμός στη Βυζαντινή Αυτοκρατορία
Αεροσκάφος μειωμένης βαρύτητας

Το **αεροσκάφος μειωμένης βαρύτητας** είναι τύπος αεροσκάφους σταθερών πτερυγίων με το οποίο επιτυγχάνεται περιβάλλον σχετικής έλλειψης βαρύτητας για την εκπαίδευση αστροναυτών, την έρευνα και την βιντεοσκόπηση κινηματογραφικών σκηνών χωρίς βαρύτητα.

Η NASA χρησιμοποίησε διάφορες εκδοχές τέτοιων αεροσκαφών, με επίσημο ψευδώνυμο *Weightless Wonders* (κατά λέξη *αβαρή θαύματα*) στο NASA Reduced Gravity Research Program (*Ερευνητικό Πρόγραμμα Μειωμένης Βαρύτητας της NASA*). Αυτού του είδους τα αεροσκάφη αποκαλούνται συχνά *vomit comet* (κατά λέξη *κομήτης εμετού*) από τους συμμετέχοντες σε πτήσεις τους.

## Παραπομπές


Κατηγορία:Διαστημική τεχνολογία
Φίλιππος Περισοράτης

Ο **Φίλιππος Περισοράτης** του Ιωάννη (1901-1990) ήταν Έλληνας δικηγόρος και πολιτικός, που υπηρέτησε ως βουλευτής της Αριστεράς.

## Σταδιοδρομία
Γεννήθηκε το 1901. Καταγόταν από τη Νάουσα της Ημαθίας και σπούδασε νομικά. Άσκησε το επάγγελμα του δικηγόρου.

Στις εκλογές του 1958 εξελέγη βουλευτής στην εκλογική περιφέρεια Ημαθίας με την ΕΔΑ. Τα τελευταία χρόνια της ζωής του στήριζε τον Συνασπισμό.

Απεβίωσε στις 16 Απριλίου 1990.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Ημαθίας
Αριθμός Ρέινολντς

Στη μηχανική ρευστών, ο **αριθμός Ρέινολντς (Re)** είναι μια αδιάστατη ποσότητα, η οποία χρησιμοποιείται για να προσδιορίσουμε όμοια πρότυπα ροής σε διαφορετικές καταστάσεις ροής ρευστών. Η έννοια του αριθμού Ρέινολντς εισήχθη από τον Τζωρτζ Στόουκς το 1851, αλλά πήρε το όνομά του από τον Όσμπορν Ρέινολτς (1842–1912), ο οποίος καθιέρωσε την χρήση του το 1883.

Ο αριθμός Ρέινολντς ορίζεται ως, ο λόγος των δυνάμεων αδράνειας προς τις δυνάμεις ιξώδους και συνεπώς ποσοτικοποιεί την μεταξύ τους σημαντικότητα για μια συγκεκριμένη κατάσταση ροής. Συχνά προκύπτουν κατά τη διάρκεια πειραμάτων μοντελοποίησης, προκειμένου να προσδιορίσουμε την σχέση μεταξύ δυο διαφορετικών περιπτώσεων ροής ρευστού. Επίσης χρησιμοποιούνται για το χαρακτηρισμό του είδους μια ροής, όπως είναι η στρωτή και η τυρβώδης ροή.
* η στρωτή ροή προκύπτει για χαμηλούς αριθμούς Ρέινολντς, όπου είναι κυρίαρχες οι δυνάμεις ιξώδους και χαρακτηρίζεται από ομαλή, σταθερή κίνηση του ρευστού.
* η τυρβώδης ροή προκύπτει για υψηλούς αριθμούς Ρέινολντς, όπου είναι κυρίαρχες οι δυνάμεις αδράνειας, οι οποίες παράγουν χαοτικές δίνες και άλλες αστάθειες στην ροή.

## Εξωτερικοί σύνδεσμοι
* 

Κατηγορία:Αεροδυναμική
Κατηγορία:Αδιάστατοι αριθμοί
Κατηγορία:Δυναμική ρευστών
Κατηγορία:Σωληνώσεις
Αντώνιος Φλωριανός του Λίχτενσταϊν

Ο **Αντώνιος Φλωριανός** (1656–1721) ήταν ο Πρίγκιπας του Λίχτενσταϊν μεταξύ του 1718 και του 1721. 

## Βιογραφία
Γεννήθηκε στις 28 Μαΐου 1656 στο Βίλφερσντορφ, της σημερινής Κάτω Αυστρίας. Ήταν γιος του Χάρτμαν Γ΄ (γιου τού Γκούνντακαρ) και της Σιδωνίας-Ελισάβετ του Ζαλμ-Ράιφερσαϊτ. Παντρεύτηκε στις 15 Οκτωβρίου 1679 την Ελεονώρα Βαρβάρα, Κόμισσα του Τουν-Χόενσταϊν, με την οποία απέκτησε 11 παιδιά, τα περισσότερα εκ των οποίων πέθαναν κατά τη βρεφική τους ηλικία.
 
Κατά τη διάρκεια του πολέμου της ισπανικής διαδοχής, πήγε στην Ισπανία, όπου ήταν σύμβουλος και πρωθυπουργός του Καρόλου ΣΤ΄ αρχιδούκα της Αυστρίας. Ήταν ο Πρόεδρος του Μυστικού Συμβουλίου της Αγίας Ρωμαϊκής Αυτοκρατορίας μέχρι το θάνατό του, το 1721.

Στις 23 Ιανουαρίου 1719 ο Αυτοκράτορας Κάρολος ΣΤ΄ δημιούργησε το Αυτοκρατορικό Πριγκιπάτο του Λίχτενσταϊν από τις περιοχές Σέλενμπεργκ και Βαντούζ. Αυτό συνέβη έτσι, ώστε ο Αντώνιος Φλωριανός να μπορεί να συμμετέχει στο Ράιχσταγκ, στο οποίο απαιτούνταν τα μέλη του να κατέχουν εδάφη δοσμένα από τον Αυτοκράτορα. Έτσι, κατά συνέπεια, ο Αντώνιος Φλωριανός θεωρείται ως ο πρώτος Κυρίαρχος Πρίγκιπας του Λίχτενσταϊν. 

Ήταν ο 591ος Ιππότης του Τάγματος του Χρυσόμαλου Δέρατος στην Αυστρία. Πέθανε στη Βιέννη στις 11 Οκτωβρίου 1721 και ενταφιάστηκε στην Εκκλησία της Γεννήσεως της Θεοτόκου στο Μπρνο. Τον διαδέχθηκε στο θρόνο ο γιος του Ιωσήφ Ιωάννης Αδάμ.

## Οικογένεια
Νυμφεύτηκε το 1679 την Ελεονόρα-Βαρβάρα-Αικατερίνη κόμισσα του Τουν-Χόχενσταϊν (έζησε 1661-1723) και είχε τέκνα:
* Αντωνία-Μαρία-Εεονόρα 1683-1715.
* Ιωσήφ-Ιωάννης-Αδάμ 1690-1732, πρίγκιπας του Λίχτενσταϊν. Ο γιος του:
** Ιωάννης-Νέπομουκ-Κάρολος 1724-1748, πρίγκιπας του Λίχτενστϊν, νυμφεύτηκε την εξαδέλφη του Μαρία-Ιωσηφίνα του Λίχτενσταϊν.
* Μαρία-Καρολίνα-Άννα 1694-1735.
* Άννα-Μαρία-Αντωνία 1699-1753, παντρεύτηκε τον εξάδελφό της Ιωσήφ-Βεντσεσλάβο πρίγκιπα του Λίχτενσταϊν.
* Μαρία-Ελεονόρα 1703-1757, παντρεύτηκε τον Φρειδερίκο-Αύγουστο κόμη του Χάρραχ-Ρόραου. Η κόρη της:
** Μαρία-Ιωσηφίνα 1727-1788, παντρεύτηκε τον εξάδελφό της Ιωάννη-Νέπομουκ-Κάρολο πρίγκιπα του Λίχτενσταϊν.

## Παραπομπές


Κατηγορία:Πρίγκιπες του Λίχτενσταϊν
Ιστορικό εκδόσεων των Windows 10

Τα **Windows 10** είναι λειτουργικό σύστημα του υπολογιστή που αναπτύχθηκε από τη Microsoft. Η Microsoft περιγράφει τα Windows 10 ως «λειτουργικό σύστημα μιας υπηρεσίας» που θα πραγματοποιούν συνεχείς ενημερώσεις στα χαρακτηριστικά και στις λειτουργίες τους, ενώ υπάρχει πλέον η δυνατότητα για τα επιχειρηματικά περιβάλλοντα να λαμβάνουν μη κρίσιμες ενημερώσεις σε βραδύτερο ρυθμό, ή να χρησιμοποιήσουν τη μακροπρόθεσμη διάρκεια υποστήριξης όπου θα λαμβάνουν μόνο τις κρίσιμες ενημερώσεις, όπως εκδόσεις του κώδικα ασφαλείας, κατά την πενταετή διάρκεια της βασικής υποστήριξης. Ο Terry Myerson, εκτελεστικός αντιπρόεδρος των Windows και της ομάδας συσκευών της Microsoft, υποστήριξε ότι ο στόχος του μοντέλου αυτού ήταν να μειωθεί ο κατακερματισμός σε ολόκληρη την πλατφόρμα των Windows.

Τα παρακάτω αποτελούν την ιστορία των επιμέρους εκδόσεων των Windows 10, ξεκινώντας από την αρχική περίοδο Βeta δοκιμών της, η οποία ξεκίνησε τον Οκτώβριο του 2014.

## Ιστορικό εκδόσεων υπολογιστή

### Έκδοση 1507

### Έκδοση 1511 (Ενημέρωση Νοεμβρίου)

### Έκδοση 1607 (Επετειακή Ενημέρωση)

### Κωδική ονομασία «20H1»

Η επόμενη έκδοση των Windows 10, με την κωδική ονομασία "20H1", είναι η ένατη μεγάλη ενημέρωση στα Windows 10 και η τρίτη για την οποία χρησιμοποιείται μία πιο περιγραφική κωδική ονομασία. Η πρώτη preview έκδοση κυκλοφόρησε στους Insiders που επέλεξαν το ring "Skip Ahead" στις 14 Φεβρουαρίου 2019.

## Παραπομπές


Κατηγορία:Windows 10
Ράινερ Βέρνερ Φασμπίντερ

Ο **Ράινερ Βέρνερ Φασμπίντερ** (, 31 Μαΐου 1945 - 10 Ιουνίου 1982) ήταν Γερμανός σκηνοθέτης, σεναριογράφος και ηθοποιός.
 
## Βιογραφία
Γεννήθηκε το 1945 στο Μόναχο. Η ζωή του ήταν σύντομη, αλλά ταραχώδης, καθώς η ροπή του στα ναρκωτικά και η δυσκολία αποδοχής της σεξουαλικής του ταυτότητας ήταν παράγοντες που του προκάλεσαν διαταραχές και δυστυχία. Αν και ομοφυλόφιλος, νυμφεύθηκε την Ίνγκριντ Κάβεν (1970-1972) και είχε σχέση με τη Γιουλιάνε Λόρεντς.
Πέθανε από υπερβολική δόση το 1982 στο Μόναχο και δίπλα του βρέθηκε το σενάριο με θέμα τη ζωή της Ρόζα Λούξεμπουργκ, το οποίο προόριζε για τη Ρόμι Σνάιντερ.

Ήταν οπαδός της Μπάγερν Μονάχου.

### Σκηνοθέτης
Είναι ο πιο παραγωγικός σκηνοθέτης στην ιστορία του κινηματογράφου, καθώς μέσα σε 13 χρόνια, κατάφερε να δημιουργήσει 41 ταινίες μεγάλου μήκους. Στα έργα του πραγματευόταν ζητήματα όπως η ηθική πτώση της μεταπολεμικής Γερμανίας, η βία, οι διαπροσωπικές σχέσεις, τα ναρκωτικά, η ομοφυλοφιλία, η προδοσία και η ζωή στο περιθώριο. Πολλοί άσκησαν κριτική στις ταινίες του και τον κατηγόρησαν για αντισημιτισμό, αντικομμουνισμό και μισογυνισμό.

To 1982 κέρδισε την Χρυσή Άρκτο για την ταινία *[[Βερόνικα Φος]]*.

Θεωρείται ένας από τους εκπροσώπους του ρεύματος του Νέου Γερμανικού Κινηματογράφου.

## Φιλμογραφία

## Βιβλία στα ελληνικά
### Βιβλία του Φασμπίντερ
* 1990 *Ελευθερία στη Βρέμη*
* 1996 *Σταγόνες πάνω στην καυτή πέτρα*

### Βιβλιογραφία
* 1985 *Φασμπίντερ*, Συλλογικό, εκδόσεις Πλέθρον
* 1992 *Φασμπίντερ*, Κουρτ Ράαμπ - Πέτερς Κάρστεν, εκδόσεις Κάκτος
* 1996 *Φασμπίντερ*, Λεωνίδας Χρηστάκης, εκδόσεις Δελφίνι
* 2006 *Αλέν Ρενέ - Ράινερ Βέρνερ Φασμπίντερ*, Ανδρέας Ταρνανάς, εκδόσεις Αιγόκερως 

## Παραπομπές


## Εξωτερικοί σύνδεσμοι
*Ίδρυμα Reiner Werner Fassbinder 

Κατηγορία:Γερμανοί σεναριογράφοι
Κατηγορία:Γερμανοί ηθοποιοί κινηματογράφου
Κατηγορία:Βαυαροί
Κατηγορία:ΛΟΑΤ πρόσωπα από τη Γερμανία
Κατηγορία:Γερμανοί ηθοποιοί τηλεόρασης
Κατηγορία:Γερμανοί σκηνοθέτες κινηματογράφου
Ελμάν ΦΚ

Ο αθλητικός σύλλογος **Ελμάν ΦΚ** είναι ποδοσφαιρική ομάδα με έδρα την πρωτεύουσα της Σομαλίας Μογκαντίσου. Αποτελεί μια από τις πιο δημοφιλείς στη χώρα και μια από τις κύριες διεκδικήτριες τίτλων μαζί με την Μπεναντίρ ΦΚ. Από το 1993 που ιδρύθηκε, έχει κατακτήσει 10 τίτλους στο Πρωτάθλημα Α΄ Κατηγορίας, ενώ το 2013 κατέκτησε το Σούπερ Καπ.

## Ιστορικό
Ο σύλλογος ιδρύθηκε αρχικά το 1993 από τον επιχειρηματία και ακτιβιστή Ελμάν Αλί Αχμέτ, ο οποίος διέβλεπε ότι ο αθλητισμός θα μπορούσε να αποτελέσει μέσο για την ειρηνική συνύπαρξη στη περιοχή που συνταράσεται από τον εμφύλιο πόλεμο. Το επόμενο έτος της ίδρυσής του, η ομάδα ποδοσφαίρου των ανδρών κατέκτησε το Κυπέλλο Σομαλίας, κάτι το οποίο θεωρείται σημαντική επιτυχία στη σύντομη ιστορία της. Η ομάδα κατέκτησε συνεχόμενα από το 1997 έως το 2000 στο Πρωτάθλημα Α΄ Κατηγορίας. Η τελευταία φορά που η ομάδα ποδοσφαίρου ανδρών κατέκτησε το πρωτάθλημα ήταν το 2013, συγκεντώνοντας συνολικά στην ιστορίας της, 10 τίτλους στο πρωτάθλημα, 7 τίτλους κυπέλλου και ένα Σούπερ Καπ.

Ο σύλλογος αποτελεί ένα από τα δύο ισχυρότερα αθλητικά σωματεία στη Σομαλία, γιατί εκτός από τον μεγάλο αριθμό των οπαδών λόγω της μικρής αλλά πλούσιας ιστορίας του, αποτελεί σημαντικό διεκδικητή τίτλων στη χώρα μαζί με τον Μπεναντίρ ΦΚ. Ώς πρωταθλητής Σομαλίας, συμμετείχε στο κύπελλο αθλητικών συλλόγων του Συμβουλίου Ποδοσφαιρικών Ομοσπονδιών Ανατολικής και Κεντρικής Αφρικής (CECAFA) χωρίς μεγάλη επιτυχία.

Οι περισσότεροι από τους παίκτες της ομάδας, είναι επίσης μέλη της εθνικής ομάδας της Σομαλίας.

## Διακρίσεις
* **[[Α΄ κατηγορία ποδοσφαίρου ανδρών Σομαλίας|Α΄ Κατηγορία]]: 10**
::1998/99, 1999/00, 2000/01, 2001/02, 2002/03, 2006/07, 2007/08, 2010/11, 2011/12, 2012/13

* **[[Κύπελλο Σομαλίας ποδοσφαίρου αντρών|Κύπελλο Σομαλίας]]: 7**
::1994, 1999, 2000, 2001, 2002, 2003, 2004.

* **[[Σούπερ Καπ Σομαλίας|Σούπερ Καπ]]**
::2013

## Σύμβολα
Τα χρώματα της ομάδας δεν ήταν πάντα ίδια, αλλά τα τελευταία χρόνια είναι το κίτρινο και το μαύρο. Το λογότυπο της ομάδας εμφανίζει στο κέντρο του ένα περιστέρι, σύμβολο της ειρήνης, μια ποδοσφαιρική μπάλα και τα αρχικά της ομάδας. Περιμετρικά είναι ολογράφως το όνομα της ομάδας, ενώ στο κάτω μέρος αναγράφεται στο σλόγκαν της ομάδας στα αγγλικά *"Peace through soccer"*, δηλαδή *"Ειρήνη μέσω του ποδοσφαίρου"*, και το έτος ίδρυσης της ομάδας.

## Παραπομπές


## Εξωτερικοί σύνδεσμοι
* Ιστοσ. somsoccer.com, Ομοσπονδία ποδοσφαίρου της Σομαλίας
* 

Κατηγορία:Ιδρύσεις αθλητικών συλλόγων το 1993
Κατηγορία:Ποδοσφαιρικές ομάδες Σομαλίας
Σέφης Αναστασάκος

Ο **Σέφης Αναστασάκος** (1942 - 25 Ιανουαρίου 2010) υπήρξε Έλληνας δικηγόρος, πολιτικός και συγγραφέας. Ήταν βιογράφος του Πλαστήρα και εξελέγη βουλευτής με το ΠΑΣΟΚ την περίοδο από το 1981 ως το 1989.

## Βιογραφία
Γεννήθηκε στον Αμάραντο Καρδίτσας το 1942 και σπούδασε νομικές και πολιτικές επιστήμες.

Από τα φοιτητικά του χρόνια ήταν πρωταγωνιστής στους αγώνες εναντίον της χούντας και έγινε δικηγόρος στον Άρειο Πάγο κι στο Ευρωπαϊκό Δικαστήριο, όπου παρέμεινε ως το τέλος της ζωής του. Ήταν επίσης πρόεδρος του Ελληνικού Ινστιτούτου Δανειοληπτών.

Τη δεκαετία του ' 80 κέρδισε δύο εκλογικές αναμετρήσεις (1981 και 1985) και εξελέγη με το ΠΑΣΟΚ στην εκλογική περιφέρεια Καρδίτσας. Την ίδια περίοδο προώθησε τα εθνικά ζητήματα όντας μέλος της Κοινοβουλευτικής Συνέλευσης του Συμβουλίου της Ευρώπης.

Πέθανε τον Ιανουάριο του 2010 από καρκίνο και κηδεύτηκε από το ναό της Αγίας Φωτεινής στη Νέα Σμύρνη.

## Συγγραφικό έργο
Ο Αναστασάκος συνέγραψε το τρίτομο έργο "Ο Πλαστήρας και η Εποχή του". Εκτός από ιστορικά έργα έγραψε και δοκίμια, ποιήματα , όπως και άρθρα που δημοσιεύτηκαν στον Τύπο, ενώ ασχολήθηκε και με τη μετάφραση ξένων έργων. 
## Επιλεγμένα έργα
### Ιστορικά και πολιτικά
*"Ο Πλαστήρας και η εποχή του, 1878-1922" (3 τόμοι) 
*"Θύελλα στην Αθήνα"
*"Μύθος και Πραγματικό της νέας Γιάλτας"
*"Επιστολή στον Χένρυ Κίσσιγκερ"
### Ποιήματα

## Ποιητικές συλλογές
*"Άβατα", Αρμός. (1999)
*"Δραπέτες" , Το Ροδακιό. (2002)
*"Μεθόριος", Γαβριηλίδης. (2005)
*"Στη σκιά των ανεμόμυλων", Γαβριηλίδης (2005)

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Καρδίτσας
Αεροπειρατεία στην Πτήση 840 της TWA

Η **TWA Πτήση 840** *()* ήταν μια πτήση της αεροπορικής εταιρείας *Trans World Airlines*  *(TWA)*, από το Διεθνές Αεροδρόμιο Λεονάρντο Ντα Βίντσι - Φιουμιτσίνο στη Ρώμη, Ιταλία προς το Διεθνές Αεροδρόμιο Μπεν Γκουριόν του Τελ Αβίβ, Ισραήλ, στην οποία έγινε αεροπειρατεία στις 29 Αυγούστου 1969. Δεν υπήρξαν τραυματισμοί ή θάνατοι, παρόλο που το αεροσκάφος είχε φθαρεί σημαντικά και κρατήθηκαν δύο όμηροι επί δύο μήνες.

## Ιστορικό
Τον Αύγουστο του 1969, οι ηγέτες της αριστερής πτέρυγας της Παλαιστινιακής οργάνωσης «Λαϊκό Μέτωπο για την Απελευθέρωση της Παλαιστίνης *(PFLP)*» έμαθαν ότι ο Γιτζάκ Ράμπιν, ο Πρεσβευτής του Ισραήλ στις Ηνωμένες Πολιτείες, είχε προγραμματιστεί να επιβαίνει σε μια πτήση της *Trans World Airlines (TWA)* Ρώμη-Αθήνα-Τελ Αβίβ. Στα τέλη εκείνου του μήνα (στις 29) δύο μαχητές οι *Leila Khaled* και *Salim Issawi*, έκαναν αεροπειρατεία στο αεροσκάφος.

## Επακόλουθο
Η επιχείρηση ήταν επιτυχής, παρ'όλα αυτά, δεν επέβαινε ο Ράμπιν *(Rabin)*. Οι αεροπειρατές υποχρέωσαν τους πιλότους να προσγειώσουν το αεροσκάφος στο Διεθνές Αεροδρόμιο Δαμασκού στη Συρία. Εκκένωσαν το αεροσκάφος, ένα Boeing 707 και ανατίναξαν το ρύγχος του αεροσκάφους. Οι Συριακές Αρχές συνέλαβαν τους αεροπειρατές και αμέσως απελευθέρωσαν τα 12 μέλη του πληρώματος και τους 95 επιβάτες, διατηρώντας αρχικώς έξι Ισραηλινούς επιβάτες. Από αυτούς, οι τέσσερις απελευθερώθηκαν στις 30  Αυγούστου. Οι εναπομείναντες δύο Ισραηλινοί επιβάτες απελευθερώθηκαν τον Δεκέμβριο του ίδιου έτους, εις αντάλλαγμα με 71 στρατιώτες της Συρίας και της Αιγύπτου οι οποίοι απελευθερώθηκαν από το Ισραήλ. Οι δύο Παλαιστίνιοι αεροπειρατές απελευθερώθηκαν δίχως κατηγορίες περί τα μέσα Οκτωβρίου.

## Συνέπειες
Το αεροσκάφος επέστη ζημία $4 εκατομμυρίων. Η Boeing επιδιόρθωσε το αεροσκάφος, προσαρμόζοντας το τμήμα του ρύγχους του αεροσκάφους, το παρέκκλινε από τη γραμμή παραγωγής στο *Renton* και το εξόπλισε σύμφωνα με τις προδιαγραφές του αεροσκάφους. Το αεροσκάφος κατεγράφη εκ νέου με στοιχεία νηολογίου N28714 και επέστρεψε στην κυκλοφορία. Το Μάρτιο 1980 το αεροσκάφος αποσύρθηκε από την υπηρεσία και πέταξε στην αεροπορική βάση *Davis-Monthan Air Force Base*, προκειμένου να χρησιμοποιηθεί ως ανταλλακτικά για τον ιπτάμενο στόλο των βυτιοφόρων καυσίμων *KC-135 Stratotanker* της Αμερικανικής Πολεμικής Αεροπορίας. Τα στοιχεία νηολογίου του αεροσκάφους ακυρώθηκαν το Μάρτιο του 1984.

## Δείτε επίσης
* Πτήση TWA 840 (βομβιστική επίθεση)
* Πτήση TWA 841 (1974)

## Παραπομπές


Κατηγορία:Αεροπειρατεία
Κατηγορία:Αεροπορικά ατυχήματα και συμβάντα στη Συρία
Κατηγορία:Τρομοκρατία στην Ελλάδα
Κλωντ Σιμόν

Ο **Κλοντ Σιμόν** (γαλλικά: Claude Simon, 10 Οκτωβρίου 1913 – 6 Ιουλίου 2005) ήταν Γάλλος συγγραφέας που το 1985 τιμήθηκε με το Βραβείο Νόμπελ Λογοτεχνίας. Γεννήθηκε στην πρωτεύουσα της Μαδαγασκάρης, Ταναναρίβη.

Οι γονείς του είχαν τη γαλλική υπηκοότητα και ο πατέρας του ήταν αξιωματικός καριέρας που σκοτώθηκε στον Α΄ Παγκόσμιο Πόλεμο λίγους μήνες μετά τη γέννηση του γιου του. Ο Κλοντ μεγάλωσε με τη μητέρα του και την οικογένειά της στο Περπινιάν. Ανάμεσα στους προγόνους του συγκαταλεγόταν και ένας στρατηγός από την εποχή της Γαλλικής Επανάστασης.

Μετά τις γυμνασιακές σπουδές του στο Κολέγιο Στανισλάς στο Παρίσι και σύντομες παραμονές στην Οξφόρδη και το Κέιμπριτζ, ο Σιμόν πήρε μαθήματα ζωγραφικής στην Ακαδημία Αντρέ Λοτ. Κατόπιν ταξίδεψε πολύ στην Ισπανία, στη Γερμανία, στη Σοβιετική Ένωση, στην Ιταλία και στην Ελλάδα. Οι εμπειρίες του τόσο από αυτά τα ταξίδια, όσο και από τον Β΄ Παγκόσμιο Πόλεμο διαφαίνονται στο λογοτεχνικό έργο του. Στις αρχές του πολέμου ο Κλοντ Σιμόν συμμετέσχε στη μάχη του Μεύση (1940), όπου αιχμαλωτίσθηκε. Κατάφερε να αποδράσει και να ενταχθεί στο αντιστασιακό κίνημα. Εκείνη την εποχή ολοκλήρωσε και το πρώτο του μυθιστόρημα, το *Le Tricheur* (= «Το ξεγέλασμα», εκδόθηκε το 1946), το οποίο είχε ξεκινήσει να γράφει προπολεμικά.

Μετά τον πόλεμο, ο Σιμόν ζούσε στο Παρίσι και για λίγους μήνες τον χρόνο στο Σαλς των Πυρηναίων.

Το 1961 βραβεύθηκε με το βραβείο του *L'Express* για το έργο του *La Route des Flandres*, ενώ το 1967 απέσπασε το Βραβείο Médicis για το *Histoire*.

## Βιβλιογραφία
* Bernard Luscans: *La représentation dans le nouveau nouveau roman*, Chapel Hill, Université de Caroline du Nord, 2008.https://cdr.lib.unc.edu/indexablecontent/uuid:e80d04db-c6c6-47d1-85b2-1a2f3c17bb35
* Mireille Calle-Gruber: *Claude Simon, une vie à écrire*, Ed. du Seuil, Παρίσι 2011
* Karen L. Gould: *Claude Simon’s Mythic Muse*, French Literature Publications, 1979, ISBN 978-99967-795-6-5
* Karen L. Gould και R. Birn (επιμ.): *Orion Blinded: Essays on Claude Simon*, Bucknell University Press, 1981
* Ηλίας Γιόκαρης: *L'Impossible totalité : une étude de la complexité dans l'œuvre de Claude Simon*, Τορόντο, Paratexte, 2002, http://revel.unice.fr/loxias/index.html?id=107 .
## Παραπομπές


## Εξωτερικοί σύνδεσμοι
* Για τον Claude Simon
* Association des Lecteurs de Claude Simon (ALCS) ιστότοπος για τους αναγνώστες του (άρθρα στη γαλλική και στην αγγλική)
* Ο Κλοντ Σιμόν στον επίσημο ιστότοπο του Ιδρύματος Νόμπελ
* Petri Liukkonen: «Claude Simon», στο *Books and Writers* (kirjasto.sci.fi)
* 

Κατηγορία:Γάλλοι μυθιστοριογράφοι
Κατηγορία:Βραβευμένοι με Νόμπελ Λογοτεχνίας
Κατηγορία:Γάλλοι νομπελίστες
Πολύλοφος Μεσσηνίας

Ο **Πολύλοφος** είναι χωριό της Περιφερειακής Ενότητας Μεσσηνίας και υπάγεται στην Περιφέρεια Πελοποννήσου. Βρίσκεται σε υψόμετρο 182 μέτρων, έχει 99 κατοίκους σύμφωνα με την Απογραφή του 2011 και απέχει από την Καλαμάτα 25 χιλιόμετρα.

## Πληροφορίες
Ο Πολύλοφος αποτελεί Κοινότητα, της Δημοτικής Ενότητας Ανδρούσας και ανήκει στο Δήμο Μεσσήνης. Το σημερινό του όνομα, οφείλεται στους πολλούς λοφίσκους της περιοχής, που του εξασφαλίζουν απέραντη θέα και κάνουν το τοπίο ειδυλλιακό. Αντικατέστησε το προηγούμενο όνομα “Δαλακλή” (Νταλακλή). Το όνομα αυτό, προερχόταν από τον Τούρκο κάτοικο της περιοχής, Νταλάχ και αναφερόταν σε γραπτές μαρτυρίες, ήδη από την Tουρκοκρατία, για δυο συνοικισμούς λίγο βορειότερα του σημερινού Πολυλόφου, Άνω και Κάτω Νταλακλή. Οι πρώτοι κάτοικοι ήταν Αρκάδες, διωγμένοι από τους Τούρκους.

Το χωριό πρωτοεμφανίστηκε το 1845 στον τότε Δήμο Ιθώμης, με το όνομα **Δαλακλή**, όνομα που κράτησε μέχρι το 1927. Οι κάτοικοί του προέρχονται από τα χωριά Άνω και **Κάτω Δαλακλή**, που βρίσκονταν βορειότερα του σημερινού χωριού. Στα όριά του βρίσκεται το εκκλησάκι των Αγίων Αποστόλων Πέτρου και Παύλου, που κτίστηκε το 1491 και στα θεμέλια του οποίου, αναβλύζουν οι ομώνυμες πηγές, απ’ όπου υδρεύονται 10 Κοινότητες. Στο εκκλησάκι αυτό, λέγεται ότι λειτούργησε ο Παπαφλέσσας, πηγαίνοντας προς το Μανιάκι το 1825. Λίγο πιο κάτω, υπάρχει και ο ομώνυμος καταρράκτης.

## Γιορτή σύκου
Κύρια ασχολία των κατοίκων αποτελεί η γεωργία, με παραγωγή σύκων, λαδιού, ελιών και σταφίδας. Προς τιμήν του σύκου μάλιστα, διοργανώνεται μεγάλη **Γιορτή σύκου** στο χωριό κάθε καλοκαίρι, αναπτύσσοντας παράλληλα έντονη πολιτιστική δραστηριότητα.

## Διοικητικές μεταβολές

* 21-04-1835, ο οικισμός Κάτω Δαλακλή προσαρτάται στο Δήμο Υαμείας.
* 18-12-1840, ο οικισμός Κάτω Δαλακλή αποσπάται από το Δήμο Υαμείας και προσαρτάται στο Δήμο Ιθώμης.
* 08-12-1845, ο οικισμός Κάτω Δαλακλή καταργείται και ο οικισμός Δαλακλή προσαρτάται στο Δήμο Ιθώμης.
* 31-08-1912, ο οικισμός Δαλακλή αποσπάται από το Δήμο Ιθώμης και ορίζεται έδρα της Κοινότητας Μάνεση.
* 22-12-1927, ο οικισμός Δαλακλή μετονομάζεται σε  Πολύλοφο.
* 25-09-1950, ο οικισμός Πολύλοφος αποσπάται από την Κοινότητα Μάνεση και ορίζεται έδρα της Κοινότητας Πολυλόφου.
* 04-12-1997, ο οικισμός Πολύλοφος αποσπάται από την Κοινότητα Πολυλόφου και προσαρτάται στο Δήμο Ανδρούσας.
* 07-06-2010, ο οικισμός Πολύλοφος αποσπάται από το Δήμο Ανδρούσας και προσαρτάται στο Δήμο Μεσσήνης.

## Δείτε επίσης

* Δήμος Υάμειας
* Αρχαία Υάμεια
* Υάμεια

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Κατηγορία:Δήμος Υάμειας
Επιδαύρια

Τα **Επιδαύρια** ήταν αρχαία θρησκευτική εορτή που τελούσαν στην αρχαία Αθήνα, τη μία των ημερών των Μεγάλων Ελευσινίων, σε ανάμνηση της μύησης του Ασκληπιού στα εν λόγω Ελευσίνια μυστήρια.

Η εορτή των Επιδαυρίων συνεχιζόταν και κατά τη διάρκεια της νύκτας, ως ολονυκτία, όπως επισημαίνεται σε αρχαία επιγραφή με τον χαρακτηρισμό *παννυχίς*, που βρέθηκε το 1876 στο Ασκληπιείο της Αθήνας και που ανάγεται στο 136 π.Χ.. Στην εν λόγω πινακίδα αναφέρεται επίσης και κάποιος ιερέας που προσέφερε την κόρη του *«αρρηφορούσα εις τα Επιδαύρια»*.  Από το γεγονός αυτό, συνδυαζόμενο με άλλες αναφορές που αφορούν «κανηφόρους», ο Leéhat συμπεραίνει ότι κατά την εορτή αυτή τελούσαν ιερά πομπή, που ξεκινούσε από το Ελευσίνιο και έφθανε ως στο Ασκληπιείο, ή μέχρι τον ιερό βωμό της Δήμητρας Χλόης.

Ως ημέρα εορτασμού των Επιδαυρίων, ο Γερμανός Λουδοβίκος Πρέλερ προσδιόρισε τη 19η του μήνα Βοηδρομιώνα, θεωρώντας ότι τα Επιδαύρια αποτελούσαν την τελευταία φάση των προπαρασκευαστιών τελετών των Ελευσινίων που τελούνταν στην Αθήνα, κατά την οποία και ξεκινούσε η μεγάλη ιερά πομπή. Την άποψη αυτή παραδέχεται και ο Φ. Λένορμαντ.

Η αρχαιολογική σκαπάνη έφερε στο φως, το 1876 ανάγλυφη πλάκα από το Ασκληπιείο της Αθήνας που απεικονίζει μέρος της εορτής των Επιδαυρίων. Συγκεκριμένα στην εν λόγω πλάκα απεικονίζονται κατά σειρά από αριστερά προς τα δεξιά η Περσεφόνη όρθια να κρατεί διπλή αναμμένη δάδα και δίπλα της να κάθεται επί κυκλικού βάθρου η θεά Δήμητρα. Στη συνέχεια δίπλα στη Δήμητρα φέρεται όρθιος ο Ασκληπιός να ατενίζει την «αρρηφορούσα» ιερά πομπή που πλησιάζει τον ιερό χώρο. Από την παράσταση αυτή καθίσταται εμφανές ότι και η εορτή των Επιδαυρίων ήταν μία από τις εορτές προς τιμή των χθονίων θεοτήτων που λατρεύονταν στην αρχαία Ελλάδα.

## Πηγές
* *Μεγάλη Ελληνική Εγκυκλοπαίδεια*, τόμ. ΙΑ΄, σελ. 336

Κατηγορία:Αρχαίες αθηναϊκές εορτές
Κατηγορία:Αρχαίες ελληνικές εορτές
Σπύρος Ιωαννίδης

Ο **Σπύρος Ιωαννίδης** (21 Οκτωβρίου 1950) είναι Έλληνας πρώην διεθνής υδατοσφαιριστής. Συμμετείχε στην ομάδα υδατοσφαίρισης του Ολυμπιακού Πειραιώς και ήταν μέλος των Εθνικών ομάδων Νέων, Ανδρών καθώς και μέλος της ομάδας των Ενόπλων Δυνάμεων.   

Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε τα πρωταθλήματα Ελλάδας το 1969 και το 1971.

## Καριέρα
Ο Σπύρος Ιωαννίδης γεννήθηκε στον Πειραιά. Έκανε τα πρώτα του βήματα στο χώρο της κολύμβησης και εν συνεχεία στο τμήμα υδατοσφαίρισης του Ολυμπιακού Πειραιώς, το 1966, σε ηλικία 16 ετών. 

Αγωνιζόταν στη θέση του τερματοφύλακα. 

Στον Ολυμπιακό Πειραιώς αγωνίστηκε για 13 χρόνια (1966-79) έχοντας κατακτήσει 2 Πρωταθλήματα Ελλάδος (1969, 1971).

Υπηρέτησε στο Λιμενικό Σώμα (1969-1972) και συμμετείχε στην ομάδα του Λιμενικού Σώματος αλλά και της Εθνικής Ομάδας Πόλο των Ενόπλων Δυνάμεων.

Το 1980, αποφάσισε να αποσυρθεί από την ενεργό δράση λόγω επαγγελματικών υποχρεώσεων.

Εργάσθηκε στην Olympic Airways (1976 - 2000), αρχικά σαν Ιπτάμενος Φροντιστής, εν συνεχεία στο Κέντρο Eπιχειρησιακού Eλέγχου της Εταιρείας και αποχώρησε το έτος 2000 ως Προιστάμενος των VIP & State Flights. 

Συνέχισε την επαγγελματική του καριέρα στην Aegean Airlines (2000-2009), απο το αρχικό στάδιο οργάνωσης της, στην θέση του Manager of Integrated Operations Control Center (I.O.C.C.). 

Εν συνεχεία μετεπήδησε στην νεοσύστατη Olympic Air (2009-2013) μέλος του ομίλου της MIG, όπου επίσης εργάσθηκε στην θέση του Manager of Integrated Operations Control Center (I.O.C.C.).

## Διεθνείς συμμετοχές
Ο Σπύρος Ιωαννίδης μετείχε σε διεθνείς αποστολές των Eθνικών Oμάδων Νέων και Ανδρών της Ελλάδος.

## Τίτλοι
* 2 Πρωταθλήματα Ελλάδος με την Ομάδα του Ολυμπιακού Πειραιώς: 1969, 1971

Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές Εθνικής Ελλάδας
Glottolog

Το **Glottolog** είναι βιβλιογραφική βάση δεδομένων για τις λιγότερο γνωστές γλώσσες του κόσμου. Διατηρείται στο Ινστιτούτο Μαξ Πλανκ για την Εξελικτική Ανθρωπολογία στη Λειψία της Γερμανίας. Στη βάση δεδομένων ταξινομούνται γλώσσες έγκυρων γλωσσικών οικογενειών και παρέχονται εκτενείς βιβλιογραφικές πληροφορίες, ιδίως για τις λιγότερο γνωστές γλώσσες.

Η έκδοση 2.2 δημοσιεύτηκε στο διαδίκτυο το 2013 και αδειοδοτήθηκε με Creative Commons Attribution-Sharealike 3.0 Unported . Σημαντική συνεισφορά στη δημιουργία της βάσης δεδομένων είχαν οι Alain Fabre, Jouni Maho και το SIL International. Η Glottolog database 2.4 εκδόθηκε στις 20 Μαρτίου 2015 και είναι διαθέσιμη online.

## Ορισμοί
Οι εξειδικευμένοι ορισμοί που χρησιμοποιούνται στο *Glottolog* έχουν ως εξής:
***lectodoc** έγγραφο που παρέχει πληροφορίες για κάποια γλωσσική ποικιλία
***doculect** τεκμηριωμένη διάλεκτος, δηλαδή γλωσσική ποικιλία που περιγράφεται σε κάποιο *lectodoc*. 
**languoid*' συλλογή από *doculect*.
***Glottolog** εγχείρημα που παρέχει πληροφορίες και ηλεκτρονικές διευθύνσεις για 60.000 *languoid*.
***Langdoc** εγχείρημα που παρέχει βιβλιογραφικές αναφορές και υπερσυνδέσμους για 200.000 lectodoc

## Παραπομπές σημειώσεις


## Έξωτερικοί σύνδεσμοι
* ''Glottolog'' homepage
* Family listing

Κατηγορία:Βάσεις δεδομένων
Κατηγορία:Γλωσσικές οικογένειες
Last of a Dyin' Breed

**Last of a Dyin' Breed** είναι ο τίτλος του 14ου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 21 Αυγούστου του 2012 μέσω της δισκογραφικής εταιρείας "Roadrunner". Στην Ευρώπη κυκλοφόρησε στις 17 Σεπτεμβρίου του ίδιου έτους.

Το άλμπουμ σκαρφάλωσε στο # 14 του Billboard, την υψηλότερη θέση στούντιο άλμπουμ του συγκροτήματος μετά το "*[[Street Survivors]]*" του 1977. Επίσης, μπήκε στο Top-20 σε αρκετές ευρωπαϊκές χώρες και στο Top-10 του φινλανδικού καταλόγου επιτυχιών.

Οι κριτικές για τον δίσκο υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 2,8 / 5 και το "Ultimate Guitar" με 7,3 / 10.

## Τραγούδια
#Last of a Dyin' Breed (Bob Marlette, Mark Matejka, Rickey Medlocke, Gary Rossington, Dan Serafini, Johnny Van Zant) - 3:51
#One Day at a Time (Medlocke, Rossington, J. Van Zant, Marlon Young) - 3:46
#Homegrown (Blair Daly, Medlocke, Rossington, J. Van Zant) - 3:41
#Ready to Fly (Audley Freed, Medlocke, Rossington, J. Van Zant) - 5:26
#Mississippi Blood (Jaren Johnston, Medlocke, Rossington, J. Van Zant) - 2:57
#Good Teacher (Daly, Tom Hambridge, Donnie Van Zant, J. Van Zant) - 3:07
#Something to Live For (John Lowery, Marlette, Medlocke, Rossington, J. Van Zant) - 4:29
#Life's Twisted (Daly, Jon Lawhon, Chris Robertson) - 4:33
#Nothing Comes Easy (Hambridge, Medlocke, Rossington, J. Van Zant) - 4:13
#Honey Hole (Hambridge, Medlocke, Rossington, J. Van Zant) - 4:35
#Start Livin' Life Again (Lowery, Marlette, D. Van Zant, J. Van Zant) - 4:23

## Θέσεις τσαρτ
***Last of a Dyin' Breed*** *(άλμπουμ)*

***Επίσημη κυκλοφορία: [[21 Αυγούστου]] [[2012]]***

## Τα μέλη του συγκροτήματος
Το **Last of a Dyin' Breed** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Ρίκι Μέντλοκ** - *[[κιθάρα]], [[Φωνητική|φωνητικά]]*
* **Μάικλ Καρτελόουν** - *[[τύμπανα]]*
* **Τζόνι Κολτ** - *[[μπάσο]]*
* **Μαρκ Ματέικα** - *[[κιθάρα]], [[Φωνητική|φωνητικά]]*
* **Πίτερ Κιζ** - *[[πλήκτρα]]*

;*Γκεστ συμμετοχές*
* **Τζον Λάουερι** - *[[κιθάρα]]*

## Παραπομπές


## Πηγές
* Last of a Dyin' Breed - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Last of a Dyin' Breed (album review) | Sputnikmusic
* Lynyrd Skynyrd – Last of a Dyin' Breed - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 2012
Κατηγορία:Άλμπουμ από την Roadrunner Records